Φάρος Κερατσινίου (καλαθοσφαίριση γυναικών)

Ο Αθλητικός Όμιλος Φάρος Κερατσινίου είναι ελληνικό αθλητικό σωματείο που δραστηριοποιείται στην περιοχή του Κερατσινίου στην ευρύτερη περιοχή του Πειραιά. Οι αθλητές του αγωνίζονται με χρώματα το κόκκινο και το μπλε. Στο έμβλημά του απεικονίζεται ένας φάρος.

Το τμήμα γυναικείας καλαθοσφαίρισης αποτελεί νομικά ένα από τα ερασιτεχνικά τμήματα του συλλόγου. Ως επίσημη έδρα διατηρεί το Δημοτικό Κλειστό Γυμναστήριο Κερατσινίου «Παντελής Νικολαΐδης». Απευθύνεται σε καλαθοσφαιρίστριες όλων των ηλικιακών ομάδων.

 Ιστορική αναδρομή 
 Ίδρυση 
Η ιστορία της ομάδας του Φάρου ξεκινά το 1971 από την περιοχή του Αγίου Ευθυμίου Κερατσινίου.«Σύντομο Ιστορικό Συλλόγου», ανάρτηση στο επίσημο ιστολόγιο του συλλόγου, 12 Δεκεμβρίου 2009. Πρωτεργάτης της ιδέας ήταν ο Αρχιμανδρίτης Στέφανος Λαχάνης και οι πρώτες προπονήσεις έλαβαν χώρα στο μικρό γηπεδάκι παραπλεύρως της εκκλησίας. Ακολούθως η δραστηριότητα του σωματείου απλώθηκε, ενσωματώνοντας αθλητές από ολόκληρη την περιοχή. Το πλήρες αρχικό όνομα του συλλόγου ήταν Αθλητικός Όμιλος Αγίου Ευθυμίου Κερατσινίου «ο Φάρος».

Το γυναικείο τμήμα καλαθοσφαίρισης του Φάρου ξεκίνησε με μαθήτριες από το γυμνάσιο της Χαραυγής.

 Η δεκαετία του 1990 
Κατά την αγωνιστική περίοδο 1992-93 ο σύλλογος κατέκτησε το Πρωτάθλημα Α' Κατηγορίας Γυναικών της Ε.Σ.Κ.Α.«Ιστορία» , πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Δύο χρόνια μετά, την περίοδο 1994-95, η κατάκτηση της κορυφής του τελικού βαθμολογικού πίνακα της Β' Εθνικής Κατηγορίας (όμιλος Νότου) επέτρεψε την άνοδο του συλλόγου στην επόμενη κατηγορία.«Πρωταθλητές Β' Εθνικής Κατηγορίας Γυναικών», πληροφορίες στον επίσημο ισότοπο της Ελληνικής Ομοσπονδίας Καλαθοσφαίρισης.

Από το 1995 υπάχθηκε στη δικαιοδοσία της Ε.Σ.ΚΑ.Ν.Α. μετά τη διάσπαση της Ε.Σ.Κ.Α. σε δύο ενώσεις.«Ένωση Σωματείων Καλαθοσφαίρισης Νότιας Αττικής», πληροφορίες στον επίσημο ισότοπο της Ε.Ο.Κ.

Τη χρονιά 1998-99 έλαβε χώρα η κατάκτηση του Πρωταθλήματος της Α' Κατηγορίας Γυναικών της Ε.Σ.ΚΑ.Ν.Α. με αποτέλεσμα την επιστροφή της ομάδας στη Β' Εθνική.

 Η τελευταία τριετία στη Β' Εθνική (1999 - 2002) 
Την αγωνιστική περίοδο 1999-00 ο σύλλογος του Κερατσινίου επέστρεψε στη Β' Εθνική Κατηγορία, την τρίτη τότε τη τάξει στο ελληνικό σύστημα διεξαγωγής των γυναικείων εθνικών Πρωταθλημάτων.«Πρόγραμμα & Βαθμολογία Β' Εθνικής Κατηγορίας Γυναικών (Όμιλος Νότου) 1999-2000», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Εντάχθηκε στον Όμιλο Νότου τον οποίο και συνέθεταν 10 ομάδες στο σύνολο. Στην τελική βαθμολογία βρέθηκε στη 2η θέση, πίσω από τον Άρη Θήβας, έχοντας συγκεντρώσει 13 νίκες και 5 ήττες. Συμμετοχή στο Κύπελλο Ελλάδος δεν προβλεπόταν πλέον για τις ομάδες της Β' Εθνικής.

Την επόμενη χρονιά, 2000-01, ο Φάρος συνέχισε την προσπάθειά του στη Β' Εθνική, με τη διαφορά πως τον Όμιλο Νότου συνέθεσαν 12 σύλλογοι.«Πρόγραμμα & Βαθμολογία Β' Εθνικής Κατηγορίας Γυναικών (Όμιλος Νότου) 2000-2001», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Έχοντας απολογισμό 14 νίκες και 8 ήττες, ολοκλήρωσε τις αγωνιστικές του υποχρεώσεις στην 4η θέση της τελικής βαθμολογικής κατάταξης, ανανεώνοντας την παρουσία του στο ίδιο επίπεδο για την επόμενη χρονιά.

Την περίοδο 2001-02 η ομάδα δεν είχε ανάλογες επιδόσεις με αποτέλεσμα να περιοριστεί σε 7 νίκες σε 22 αγώνες.«Πρόγραμμα & Βαθμολογία Β' Εθνικής Κατηγορίας Γυναικών (Όμιλος Νότου) 2001-2002», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Σαν αποτέλεσμα στον τελικό βαθμολογικού πίνακα του Ομίλου Νότου κατετάγη στη 10η θέση, με αποτέλεσμα να υποβιβαστεί στα τοπικά Πρωταθλήματα της Ε.Σ.ΚΑ.Ν.Α.

 Το χρονικό διάστημα 2002 - 2010 

Την αγωνιστική περίοδο 2008-09 ο Φάρος διεκδίκησε τον τίτλο του Πρωταθλητή Ε.Σ.ΚΑ.Ν.Α. απέναντι σε 14 αντιπάλους. Στην τελική βαθμολογική κατάταξη βρέθηκε στη 10η θέση, παραμένοντας στο ίδιο αγωνιστικό επίπεδο το επόμενο φθινόπωρο.«Αποτελέσματα ΕΣΚΑΝΑ: Κυρίαρχος ο Πειραϊκός», άρθρο στον ιστότοπο WePlayBall.gr, 6 Απριλίου 2009.«Αποτελέσματα ΕΣΚΑΝΑ: Τερμάτισε τέταρτη η Τερψιθέα», άρθρο στον ιστότοπο WePlayBall.gr, 13 Απριλίου 2009.

 Η επιστροφή στις εθνικές κατηγορίες (2011 - 2015) 
Την αγωνιστική περίοδο 2011-12 μια νέα κατάκτηση του Πρωταθλήματος της Α' Κατηγορίας Γυναικών της Ε.Σ.ΚΑ. Νότιας Αττικής είχε σαν αποτέλεσμα την επιστροφή του Φάρου στα εθνικά πρωταθλήματα. Το τέλος της κανονικής περιόδου βρήκε το σύλλογο στην 1η θέση της βαθμολογικής κατάταξης, επιτρέποντάς του να διαγωνιστεί με πλεονέκτημα έδρας στα Play-offs.«Αποτελέσματα ΕΣΚΑΝΑ: Φινάλε κανονικής περιόδου με πρώτο τον Φάρο!», άρθρο στον ιστότοπο WePlayBall.gr, 1 Απριλίου 2012. Εκεί κλήθηκε αρχικά να αντιμετωπίσει την ομάδα που κατετάγη στην 8η θέση, την Ελευθερία Μοσχάτου, θέλοντας δύο νίκες για να περάσει στους Ημιτελικούς. Η ομάδα του Κερατσινίου πέτυχε δύο διαδοχικά θετικά αποτελέσματα, με σκορ 53-39 και 24-53, πετυχαίνοντας εύκολα το σκοπό της.«Τζάμπολ στα πλέι οφ της Α' ΕΣΚΑΝΑ γυναικών» , άρθρο στον ιστότοπο BasketNet.gr, 5 Απριλίου 2012.«Αποτελέσματα Πλέι Οφ ΕΣΚΑΝΑ: Σούπερ Ατρόμητος, εύκολα Φάρος και ΑΟΝΑ!», άρθρο στον ιστότοπο WePlayBall.gr, 5 Απριλίου 2012.«Αποτελέσματα Πλέι Οφ ΕΣΚΑΝΑ: Ισοφάρισαν οι Κυρίαρχοι, «καθάρισαν» οι τρεις!», άρθρο στον ιστότοπο WePlayBall.gr, 9 Απριλίου 2012.«Α' Γυναικών: Με "sweep" στα ημιτελικά Φάρος, ΑΟΝΑ και Ατρόμητος», άρθρο στον ιστότοπο SuperBasket.gr, 9 Απριλίου 2012. Στις δύο νίκες κρίθηκε και η σειρά των Ημιτελικών όπου ο Φάρος ήρθε αντιμέτωπος με τον Ατρόμητο-Ηρακλή Πειραιώς. Και πάλι ο Φάρος πέρασε αήττητος με τα σκορ να διαμορφώνονται σε 43-33 και 63-39.«Αποτελέσματα Πλέι Οφ ΕΣΚΑΝΑ: Νίκες για Φάρο-Φοίνικα, ένσταση και διαμαρτυρίες από τον Ατρόμητο!», άρθρο στον ιστότοπο WePlayBall.gr, 23 Απριλίου 2012.«Στον τελικό ο Φάρος», άρθρο στον ιστότοπο BasketNet.gr, 26 Απριλίου 2012. Η σειρά των τελικών διεξήχθη μεταξύ του Φάρου Κερατσινίου και του Προφήτη Ηλία Πειραιά, με τον πρώτο να έχει πλεονέκτημα έδρας, και τον τίτλο να κρίνεται στις δύο νίκες. Στον πρώτο αγώνα ο Προφήτης Ηλίας πέτυχε εκτός έδρας νίκη με 67-58 στο Κερατσίνι σπάζοντας το πλεονέκτημα έδρας του αντιπάλου.«Αποτελέσματα ΕΣΚΑΝΑ: ««Μπρέικ» ψυχής στο Κερατσίνι για τον Φοίνικα στην παράταση!», άρθρο στον ιστότοπο WePlayBall.gr, 2 Μαΐου 2012. Μολαταύτα ο Φάρος ισοφάρισε τη σειρά στην έδρα του Προφήτη Ηλία με 51-42 διεκδικώντας τη διεξαγωγή τρίτου παιχνιδιού στην έδρα του.«Αποτελέσματα Τελικών ΕΣΚΑΝΑ: Πολύ σκληρός για να πεθάνει ο Φάρος, μπρέικ στο «Σαλπέας»!», άρθρο στον ιστότοπο WePlayBall.gr, 10 Μαΐου 2012. Στον καθοριστικό αγώνα που διεξήχθη στο γήπεδο «Παντελής Νικολαΐδης» ο Φάρος επικράτησε στην παράταση με σκορ 50-48 (42-42 η κανονική διάρκεια) κερδίζοντας μαζί με το Πρωτάθλημα και το εισιτήριο ανόδου στην Α2 Εθνική Κατηγορία.«Α'Γυναικών: Πρωταθλητής ο Φάρος Κερατσινίου», άρθρο στον ιστότοπο SuperBasket.gr, 13 Μαΐου 2012. Προπονητής του συλλόγου τη χρονιά αυτή ήταν ο Κώστας Μελέτης, ο οποίος ανανέωσε το συμβόλαιό του και για την επόμενη χρονιά.«Με Μελέτη στην Α2 ο Φάρος!», άρθρο στον ιστότοπο WePlayBall.gr, 21 Ιουνίου 2012.

Η επόμενη αγωνιστική περίοδος 2012-13 είχε οργανωτικές ιδιομορφίες για την Α2 Εθνική γιατί βρισκόταν σε εξέλιξη αναδιάρθρωση των κατηγοριών. Ο Φάρος Κερατσινίου εντάχθηκε σε όμιλο 10 συλλόγων από τη Νότια Ελλάδα συγκεντρώνοντας 3 νίκες και 15 ήττες.«Πρόγραμμα & Βαθμολογία Α2 Εθνικής Κατηγορίας Γυναικών (Όμιλος Νότου) 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στην τελική κατάταξη βρέθηκε στην 9η και προτελευταία θέση με συνέπεια να υποβιβαστεί ξανά στις τοπικές κατηγορίες της Ε.Σ.ΚΑ.Ν.Α.«Αποτελέσματα Α2 Νότου: Έπεσε στα τοπικά η Αγία, σώθηκε η ΦΕΑ, αγωνία για Άμιλλα και Σπόρτιγκ!», άρθρο στον ιστότοπο WePlayBall.gr, 8 Απριλίου 2013. Στα πλαίσια του θεσμού του Κυπέλλου Ελλάδος, στον οποίο επέτρεψε μετά από 15 χρόνια, ο σύλλογος αποκλείστηκε κατά την 1η Αγωνιστική της Α' Φάσης όταν γνώρισε την ήττα από τη Φ.Ε.Α. με σκορ 72-45.«Εύκολα ΦΕΑ και Σπόρτιγκ», άρθρο στον ιστότοπο Gazzetta.gr, 16 Σεπτεμβρίου 2012.«Αποτελέσματα Κυπέλλου Ελλάδας Νότου: Προκρίθηκαν Πρωτέας, ΦΕΑ, Αγία και Σπόρτιγκ!» , άρθρο στον ιστότοπο WePlayBall.gr, 16 Σεπτεμβρίου 2012.

Τη χρονιά 2013-14 η ομάδα του Κερατσινίου αγωνίστηκε για άλλη μια φορά στο Πρωτάθλημα της Α' Κατηγορίας Γυναικών της Ε.Σ.ΚΑ. Νότιας Αττικής στο οποίο δήλωσαν συμμετοχή 17 ομάδες. Το σωματείο ολοκλήρωσε τις αγωνιστικές του υποχρεώσεις στο τέλος της κανονικής περιόδου, έχοντας συλλέξει στη Β' Φάση 3 νίκες και 11 ήττες.«Α' - 1ος Όμιλος - Β' Φάση: Τελείωσε η κανονική περίοδος», άρθρο στον επίσημο ιστότοπο της Ε.Σ.ΚΑ.Ν.Α., 13 Απριλίου 2014.«Αποτελέσματα ΕΣΚΑΝΑ: Τέλος στην κανονική περίοδο με αήττητη την Δάφνη Αγίου Δημητρίου!», άρθρο στον ιστότοπο WePlayBall.gr, 14 Απριλίου 2014. Η κατάληψη της 7ης θέση της βαθμολογίας άφησε την ομάδα εκτός Play-offs, όπου συμμετείχαν τη χρονιά αυτή μόνο οι 4 πρώτες ομάδες αντί για 8 όπως ίσχυε παλαιότερα. Τη χρονιά αυτή καθήκοντα προπονητή άσκησε και ο Βασίλης Τυράσκης, ο οποίος παρέμεινε στο σύλλογο και αργότερα ως βοηθός του Γιώργου Λειβάδη.

Την επόμενη περίοδο 2014-15 συνεχίστηκε η πορεία της ομάδας στο τοπικό πρωτάθλημα με βελτίωση της αγωνιστικής της κατάστασης. Όταν ολοκληρώθηκε η κανονική περίοδος ο Φάρος βρισκόταν στην 4η θέση του βαθμολογικού πίνακα, έχοντας εξασφαλίσει μία θέση στα Play-offs με μειονέκτημα έδρας.«Αποτελέσματα ΕΣΚΑΝΑ: Τέλειωσε η κανονική περίοδος με πρώτο τον Προφήτη!», άρθρο στον ιστότοπο WePlayBall.gr, 5 Απριλίου 2015. Εκεί διασταυρώθηκε με τον πρωτοπόρο της κανονικής περιόδου Προφήτη Ηλία, ο οποίος επικράτησε μάλιστα και στον πρώτο μεταξύ τους αγώνα με σκορ 41-36.«Αποτελέσματα Play Off ΕΣΚΑΝΑ: Μίλησε η έδρα στα πρώτα ματς!», άρθρο στον ιστότοπο WePlayBall.gr, 20 Απριλίου 2015. Στη συνέχεια, ωστόσο, παρά τη δυσμενή θέση που βρέθηκε, ο Φάρος πέτυχε δύο διαδοχικές νίκες (60-46, 50-52) και εξασφάλισε ενάντια στα προγνωστικά τη συμμετοχή του στους Τελικούς.«Αποτελέσματα Play Off ΕΣΚΑΝΑ: Στον τελικό ο Φοίνικας, ισοφάρισε ο Φάρος!», άρθρο στον ιστότοπο WePlayBall.gr, 23 Απριλίου 2015.«Αποτελέσματα Play Off EΣΚΑΝΑ: Στον τελικό με ανατροπή ο Φάρος!», άρθρο στον ιστότοπο WePlayBall.gr, 27 Απριλίου 2015. Αντίπαλός του βρέθηκε ο Φοίνικας Πειραιά ο οποίος - έχοντας και το πλεονέκτημα της έδρας - κέρδισε τον πρώτο αγώνα με 59-55.«Αποτελέσματα Play Off ΕΣΚΑΝΑ: Πρώτο βήμα για την Α2 ο Φοίνικας!», άρθρο στον ιστότοπο WePlayBall.gr, 30 Απριλίου 2015. Ο Φάρος, όμως, και πάλι έστειλε τη σειρά σε τρίτο παιχνίδι κερδίζοντας εντός έδρας με σκορ 66-54.«Aποτελέσματα Play Off ΕΣΚΑΝΑ: Ισοφάρισε ο Φάρος, χάλκινο για τον Προφήτη!», άρθρο στον ιστότοπο WePlayBall.gr, 4 Μαΐου 2015. Στο καθοριστικής σημασίας τελευταίο παιχνίδι, ο Φάρος σημείωσε δεύτερο απρόσμενο σπάσιμο έδρας και με το οριακό 52-55 αναδείχθηκε Πρωταθλητής.«Αποτελέσματα Play Off ΕΣΚΑΝΑ: Πρωταθλητής με νέο break o Φάρος!», άρθρο στον ιστότοπο WePlayBall.gr, 8 Μαΐου 2015.«Στην Α2 επέστρεψε ο Φάρος Κερατσινίου» , άρθρο στον ιστότοπο WomenSports.gr, 8 Μαΐου 2015.«Στην Α2 Γυναικών ο Φάρος Κερατσινίου!» , άρθρο στον ιστότοπο SuperBasket.gr, 6 Μαΐου 2015.

 Η πορεία προς την Α1 Εθνική (2015 - 2017) 
 Η περίοδος 2015 - 2016 
Κατά την επιστροφή της στην Α2 Εθνική για την περίοδο 2015-16 η ομάδα παρουσίασε καλό αγωνιστικό πρόσωπο, καταφέρνοντας να συλλέξει 13 νίκες και 7 ήττες. Μετά την ολοκλήρωση της αγωνιστικής δράσης του Ομίλου Νότου βρέθηκε στην 4η θέση σε σύνολο 11 συλλόγων, πετυχαίνοντας χωρίς προβλήματα την παραμονή της στην ίδια κατηγορία.«Βαθμολογία και Αποτελέσματα Α2 Εθνικής Κατηγορίας Γυναικών (Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα Α2 Νότου: Φιέστα της Δάφνης για την ιστορική άνοδο στην Α1!» , άρθρο στον ιστότοπο WePlayBall.gr, 15 Απριλίου 2016. Βάση προκήρυξης, ο Φάρος θα έπρεπε να αγωνιστεί σε μπαράζ με την Ολύμπια Λάρισας, που κατετάγη 4η στον Όμιλο Βορρά, προκειμένου να καθοριστεί η σειρά προτεραιότητας ανόδου στην Α1 Εθνική προς κάλυψη τυχόν κενών θέσεων. Μετά την αποχή της θεσσαλικής ομάδας από τον αγώνα, ο σύλλογος του Κερατσινίου κατέλαβε την άτυπη 7η θέση στο σύνολο της Α2 Εθνικής.«Τρίτος αναπληρωματικός στην Α2 γυναικών ο Φάρος Κερατσινίου», άρθρο στον ιστότοπο Tsiotras.blogspot.gr, 14 Απριλίου 2016.

Κορυφαία σκόρερ για την ομάδα τη χρονιά αυτή αναδείχθηκε η Έφη Γκριτζά (243 πόντοι). Η ίδια αθλήτρια είχε την 9η καλύτερη επίδοση στο σύνολο του Ομίλου Νότου. Η έτερη αθλήτρια του συλλόγου, Ειρήνη Αθανασίου, σημείωσε περισσότερα τρίποντα από οποιαδήποτε άλλη, πάντα στον Όμιλο Νότου.«Η τελική κατάταξη σε πόντους και τρίποντα στην Α2 γυναικών Βορρά και Νότου-Τσαμπούρη, Στεφανίδου και Αθανασιάδου στην κορυφή», άρθρο στον ιστότοπο Tsiotras.blogspot.gr, 14 Απριλίου 2016.

Στο θεσμό του Κυπέλλου Ελλάδος ο σύλλογος ξεπέρασε στην πρεμιέρα το εμπόδιο του Παλαιού Φαλήρου εντός έδρας με σκορ 58-51.«Αποτελέσματα Κυπέλλου Ελλάδας (Νότος): Σπουδαίες νίκες για Φάρο και Σπόρτιγκ!», άρθρο στον ιστότοπο WePlayBall.gr, 24 Σεπτεμβρίου 2015.«Δράση στο Κύπελλο Γυναικών» , άρθρο στον ιστότοπο BasketNet.gr, 23 Σεπτεμβρίου 2015. Ωστόσο, ηττήθηκε στη 2η Αγωνιστική της Α' Φάσης εκτός έδρας από τον Ίκαρο Καλλιθέας με σκορ 68-52 και, συνεπώς, αποκλείστηκε.«Πέρασαν Ίκαρος, Αγία, Σπόρτιγκ, Λάρισα και Πυλαία» , άρθρο στον ιστότοπο WomenSports.gr, 27 Σεπτεμβρίου 2015.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλοΕυρωπαϊκές διοργανώσεις1993-94 2Β' Εθνική ? - ? - -   - -–  –  –1994-95 2Β' Εθνική 1 - ? - -   - -–  –  –1995-96 1Α' Εθνική 13 - 8-18 - -   2η - Β' Φάσης 2–  –  –1996-97 2Β' Εθνική ? - ? - -   2η - Α' Φάσης 2–  –  –1997-98 3Β' Εθνική ? - ? - -   Α' Φάση 1–  –  –1999-00 3Β' Εθνική 2 - 13-5 - -   - -–  –  –2000-01 3Β' Εθνική 4 - 14-8 - -  - -–  –  –2001-02 3Β' Εθνική 10 - 7-15 - -  - -–  –  –2012-13 2Α2 Εθνική 9 - 3-15 - -  1η - Α' Φάσης 1–  –  –2015-16 2Α2 Εθνική 4 - 13-7 - - Έφη Γκριτζά 2η - Α' Φάσης 2–  –  –2016-17 2Α2 Εθνική 1 - 17-3 - - Ζωή Κεχαγιά Φάση των 16 4–  –  –2017-18 1Α1 Εθνική 2 Play-offs 18-4 2-2 - Λικέντρα Τζόνσον 3η θέση 4–  –  –

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Ειρήνη Αθανασίου  Άννα Ανδρουτσοπούλου  Έφη Γκριτζά  Λιλιάννα Καρακασίδου  Ζωή Κεχαγιά  Σταυρούλα Πρασσά
<div style="clear: both">
+ΠροπονητέςΕθνΟνοματεπώνυμο  Κώστας Μελέτης  Γιώργος Λειβάδης
<div style="clear: both">

 Τμήματα υποδομής 
Την αγωνιστική περίοδο 2016-17 το τμήμα Κορασίδων κατέκτησε αήττητο το αντίστοιχο Πρωτάθλημα που διοργανώνει η Ένωση Σωματείων Καλαθοσφαίρισης Νότιας Αττικής. Με προπονητές τους Γιώργο Λειβάδη και Έφη Κοιλάκου, επικράτησε στον τελικό της διοργάνωσης του Πρωτέα Βούλας με 62-43.«Αήττητος Πρωταθλητής Κορασίδων ο Φάρος Κερατσινίου», άρθρο στον ιστότοπο eBasket.gr, 13 Μαΐου 2017.«Πρωταθλητής Κορασίδων ο αήττητος Φάρος», άρθρο στον ιστότοπο SuperBasket.gr, 13 Μαΐου 2017.

 Παραπομπές 

 Εξωτερικοί σύνδεσμοι 

  Α.Ο. Φάρος Κερατσινίου , επίσημος ιστότοπος όλων των τμημάτων καλαθοσφαίρισης.

  Κλειστό Κερατσινίου «Παντελής Νικολαΐδης» , άρθρο στον ιστότοπο Gipeda.gr.

Καλαθοσφαιριση Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις ομάδων καλαθοσφαίρισης σε άγνωστο έτος